2023.2.17.
HU
Az Európai Unió Hivatalos Lapja
L 50/59
A BIZOTTSÁG (EU) 2023/366 VÉGREHAJTÁSI RENDELETE (2023. február 16.) a Bacillus velezensis ATCC PTA-6737 készítmény brojlercsirkék, tojójércék és a tojóbaromfifajoktól eltérő kevésbé jelentős baromfifajok takarmány-adalékanyagaként történő engedélyezésének megújításáról, díszmadarak számára történő engedélyezéséről, a 306/2013/EU végrehajtási rendelet, a 787/2013/EU végrehajtási rendelet, az (EU) 2015/1020 végrehajtási rendelet, az (EU) 2017/2276 végrehajtási rendelet módosításáról, valamint a 107/2010/EU rendelet és a 885/2011/EU végrehajtási rendelet hatályon kívül helyezéséről (az engedély jogosultja: Kemin Europa N.V.)
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a takarmányozási célra felhasznált adalékanyagokról szóló, 2003.
szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére és 13. cikke (3) bekezdésére, mivel: (1)
Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedély megadásának, módosításának és megújításának feltételeiről és eljárásairól.
(2)
A korábban taxonómiailag Bacillus subtilis ATCC PTA-6737 néven azonosított Bacillus velezensis ATCC PTA-6737 készítményt takarmány-adalékanyagként brojlercsirkék esetében a 107/2010/EU bizottsági rendelet (2), tojójérce, hízókacsa, fürj, fácán, fogoly, gyöngytyúk, galamb, hízóliba és strucc esetében a 885/2011/EU bizottsági végrehajtási rendelet (3), elválasztott malacok és a Sus scrofa domesticus fajtól eltérő elválasztott sertések esetében a 306/2013/EU bizottsági végrehajtási rendelet (4), hízópulykák és tenyészpulykák esetében a 787/2013/EU bizottsági végrehajtási rendelet (5), tojótyúkok és kisebb tojó-baromfifajok esetében az (EU) 2015/1020 bizottsági végrehajtási rendelet (6), kocák esetében pedig az (EU) 2017/2276 bizottsági végrehajtási rendelet (7) tíz évre engedélyezte.
(3)
Az 1831/2003/EK rendelet 14. cikke (1) bekezdésének megfelelően kérelmet nyújtottak be a Bacillus velezensis ATCC PTA-6737 készítmény brojlercsirkék, tojójércék és a tojóbaromfifajoktól eltérő kevésbé jelentős baromfifajok esetében történő engedélyezésének megújítása iránt, beleértve a készítmény hatóanyagára vonatkozó minimális koncentráció módosítását is.
A Bizottsághoz az 1831/2003/EK rendelet 7. cikkének megfelelően egy további kérelmet is benyújtottak a készítmény díszmadaraknál, sportmadaraknál és szárnyas vadaknál történő új felhasználására vonatkozóan.
A kérelmekben az adalékanyagnak az „állattenyésztésben alkalmazott adalékanyagok”
(1) HL L 268., 2003.10.18., 29. o. (2) A Bizottság 107/2010/EU rendelete (2010. február 8.) a Bacillus subtilis ATCC PTA-6737 brojlercsirkék takarmány-adalékanyagaként történő engedélyezéséről (az engedély jogosultja: Kemin Europa N.V.)
(HL L 36., 2010.2.9., 1. o.).
(3) A Bizottság 885/2011/EU végrehajtási rendelete (2011. szeptember 5.) a Bacillus subtilis (ATCC PTA-6737) tojójérce, hízókacsa, fürj, fácán, fogoly, gyöngytyúk, galamb, hízóliba és strucc takarmányadalékaként való engedélyezéséről (az engedély jogosultja: Kemin Europa N.V.)
(HL L 229., 2011.9.6., 3. o.).
(4) A Bizottság 306/2013/EU végrehajtási rendelete (2013.
április 2.) a Bacillus subtilist (ATCC PTA-6737) tartalmazó készítmény felhasználásának az elválasztott malacok és a Sus scrofa domesticus fajtól eltérő elválasztott sertések tekintetében történő engedélyezéséről (az engedély jogosultja a Kemin Europa N.V.)
(HL L 91., 2013.4.3., 5. o.).
(5) A Bizottság 787/2013/EU végrehajtási rendelete (2013. augusztus 16.) egy Bacillus subtilist (ATCC PTA-6737) tartalmazó készítmény hízópulykáknak és tenyészpulykáknak szánt takarmány-adalékanyagként történő engedélyezéséről (az engedély jogosultja: Kemin Europa N.V.)
(HL L 220., 2013.8.17., 15. o.).
(6) A Bizottság (EU) 2015/1020 végrehajtási rendelete (2015. június 29.) a Bacillus subtilist (ATCC PTA-6737) tartalmazó készítmény tojótyúkoknak és kisebb tojó-baromfifajoknak szánt takarmány-adalékanyagként történő engedélyezéséről (az engedély jogosultja: Kemin Europa N.V.)
(HL L 163., 2015.6.30., 22. o.).
(7) A Bizottság (EU) 2017/2276 végrehajtási rendelete (2017. december 8.) egy Bacillus subtilist (ATCC PTA-6737) tartalmazó készítmény kocáknak szánt takarmány-adalékanyagként történő új felhasználásának engedélyezéséről (az engedély jogosultja: Kemin Europa N.V.)
(HL L 326., 2017.12.9., 50. o.).